**Ajka Város Önkormányzata Képviselő-testületének**

**33/2019. (XI.29.) önkormányzati rendelete**

az önkormányzat 2019. évi költségvetéséről szóló 28/2019. (X.3.) önkormányzati rendelettel, 24/2019. (VII.11.) önkormányzati rendelettel, 20/2019. (IV.17.) önkormányzati rendelettel, 14/2019. (III.29.) önkormányzati rendelettel módosított 5/2019. (II.14.) önkormányzati rendelet módosításáról.

Ajka város Önkormányzatának Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdésében f) pontjában meghatározott feladatkörében eljárva a következőt rendeli el:

**1. §** (1)Ajka város Önkormányzatának képviselő-testülete az önkormányzat 2019. évi költségvetését módosítja és a rendelet 2. § (1-3) bekezdések helyébe a következő bekezdések lépnek:

1. a költségvetés

aa) bevételi főösszegét 8.556.644.000 forintban

ab) kiadási főösszegét 9.464.677.000 forintban

ac) a hiányt 908.033.000 forintban

1. finanszírozási előirányzat

ba) bevételi összegét 1.495.061.000 forintban,

bb) kiadási összegét 587.028.000 forintban,

1. a költségvetés

ca) ***bevételi főösszegét***  ***10.051.705.000* *forintban,***

cb) ***kiadási főösszegét 10.051.705.000* *forintban***,

a 2. melléklet szerinti bevétel-kiadás mérlegegyezőségével állapítja meg, és a 2/A. mellékletben bemutatott pénzügyi mérleg szerint hagyja jóvá.

(2) Az önkormányzat 2019. évi költségvetési előirányzatainak kiadási és bevételi főösszegnek címek, alcímek, jogcím – csoportok, jogcímek szerinti részletezését a rendelet 3. - 4. mellékletei tartalmazzák.

(3) A képviselő-testület az önkormányzat 2019. évi költségvetésének kiadási főösszegén belül:

**1. A költségvetési kiadási előirányzatok összegét**

*1.1. személyi jellegű kiadások 2.011.691.000 forintban,*

*1.2. a szociális hozzájárulási adó 426.111.000 forintban,*

*1.3. a dologi jellegű kiadások 2.550.950.000 forintban,*

*1.4. támogatásértékű működési kiadás 1.947.000 forintban,*

*1.5. működési célú pénzeszköz átadás*

*államháztartáson kívülre 1.003.909.000 forintban,*

*1.6. társadalom és szoc. pol. támogatás 18.643.000 forintban,*

*1.7. az ellátottak pénzbeni juttatásai 0 forintban,*

*1.8. előző évi elszámolások 4.951.000 forintban,*

*1.9 tv. előíráson alapuló bef. 7.289.000 forintban,*

**2. A felhalmozási célú kiadások összegét**

*2.1. felújítási kiadások 965.610.000 forintban,*

*2.2. beruházási kiadások 1.415.052.000 forintban,*

*2.3. támogatásértékű felhalmozási kiadás 1.200.000 forintban,*

*2.4. felhalmozási célú pénzeszköz átadás*

*államháztartáson kívülre 858.959.000 forintban,*

*2.5. pénzügyi befektetések 91.500.000 forintban,*

*2.6. adott kölcsönök 105.000.000 forintban,*

**3. finanszírozási műveletek kiadási előirányzatát**

*3.1. működési kiadás (folyószla hiteltörl.) 500.000.000 forintban,*

*3.2. áll. belüli megelőlegezés visszafizetés 87.028.000 forintban*

a költségvetési kiadások tekintetében a 4. - 5. és 7. mellékletben részletezettek szerint, a felhalmozási kiadások tekintetében a 6., 6/A. mellékletben megjelölt feladatokkal és előirányzatokkal állapítja meg. A 12. mellékletben az éves előirányzat felhasználási ütemterv részletezésének megfelelően állapítja meg.

**2. §** Ajka város Önkormányzatának képviselő-testülete az önkormányzat 2019. évi költségvetését módosítja és a rendelet 4. § (1) bekezdése helyébe a következő bekezdés lép:

1. A képviselő-testület a 2019. évi költségvetésében 0 forint működési általános, 1.865.000 forint működési cél- és 0 forint felhalmozási céltartalékot állapít meg.
2. A céltartalék feladatonkénti részletezését, felhasználását a költségvetési rendelet 7. mellékletében foglaltak szerint fogadja el.

**3. §** Ezen rendelet 2019. november 30-án lép hatályba.

**A j k a, 2019. november 29.**

**Kihirdetés napja: 2019. november 29.**

**Schwartz Béla Dr. Jáger László**

**polgármester** **címzetes főjegyző**

**I N D O K O L Á S**

## A rendelet 1. § -ához:

Ezen rendeletmódosítási javaslat az államháztartásról szóló 2011. évi CXCV. törvény 34. § (4)

bekezdése lehetővé teszi, hogy a képviselő-testület, legkésőbb a költségvetési beszámoló határidejéig, december 31-ei hatállyal módosíthatja költségvetési rendeletét.

#### A módosítás tartalmazza még a folyamatosan érkező központi támogatásokkal és ezekhez kapcsolódó MÁK információkat, az önkormányzat részére biztosított pótelőirányzatokat és a képviselő-testületnek a költségvetést érintő egyedi döntéseit, valamint az intézmények előirányzat módosítási kérelmeit.

Az előterjesztéshez csatolt javaslatban, költségvetési rendeletben a költségvetés főösszege 10.051.705 eFt-ra változik, az előző módosításhoz képest a növekedés 70.381 eFt.

Az előterjesztés készítésének lezárása: 2019. november 20-án történt.

**Bevételek**

**Működési bevételek**

Ajka város Önkormányzatának az OTP Bank Nyrt. megállapodás alapján 250.000,-Ft + áfa díjat fizet a „Városi Karácsonyi Ünnepségre”. A rendezvényt 2019. december 13-án, 300 családból közel 500 gyermek részvételével az Ajkai Család és Gyermekjóléti Központ bonyolítja le. A 250 eFt előirányzatot átcsoportosítottunk a feladat megvalósítása érdekében az intézmény költségvetésébe.

**Normatív támogatások**

**Kulturális illetmény pótlék** szociális hozzájárulási adóval növelt bruttó összege címén Ajka város Önkormányzata részére 2019. szeptemberig 1.804.967 forint érkezett, mely előirányzattal az érintett intézmény költségvetését megemeltük:



Szociális ágazatban dolgozók részére a 2019. évben kifizetésre kerülő **szociális ágazati összevont pótlékhoz** nyújtandó támogatás címén Ajka város Önkormányzata részére júniusig 7.383.070 forint érkezett, mely előirányzattal az érintett intézmények költségvetését megemeltük:



**Szociális egészségügyi kiegészítő pótlék**

A bölcsődében, mini bölcsődében foglalkoztatott, középfokú végzettséggel rendelkező kisgyermeknevelőt megillető **bölcsődei pótlék** szociális hozzájárulási adóval növelt bruttó összege címén Ajka város Önkormányzata részére 2019. júniusig 100.120 forint érkezett, mely előirányzattal az érintett intézmény költségvetését megemeltük:



**2019. évi bérkompenzáció**

A költségvetési szerveknél foglalkoztatottak 2019. évi kompenzáció havi részletességgel kerül folyósításra, az előirányzatokat a tényleges felmerülés alapján az intézmények költségvetésébe az alábbiak szerint építettük be:



A **települési önkormányzatok helyi közösségi közlekedésének támogatása** jogcímre beadott támogatási igény alapján a Miniszteri döntés megszületett.

A támogató a támogatási jogviszony létrejöttéhez támogatói okiratot bocsátott ki, melyben 4.814.000 forint vissza nem térítendő támogatásra vagyunk jogosultak. A támogatás felhasználásának határideje 2019. december31. melynek felhasználását az önkormányzat köteles a helyi közösségi közlekedés működtetésének, folyamatos üzemeltetésének és eszközfenntartási ráfordításainak finanszírozására fordítani.

**Támogatásértékű működési bevételek**

A képviselő-testület döntött arról, hogy „Európa a polgárokért” program keretében megvalósuló, testvérváros –program című felhívásra pályázatot nyújt be, **„Testvérvárosi csereüdültetési program”** címmel.

A megvalósult pályázat keretében 2.483.153 forint támogatási összegben részesültünk, melyhez 584.281 forint önrész társult, melyet az önkormányzati igazgatás dologi előirányzatából csoportosítottuk át. A projekt megvalósult, a külföldi vendégek költségeinek elszámolása megtörtént. A 081071 Üdülői szálláshely-szolgáltatás és étkeztetés kormányzati funkción a személyi juttatások előirányzatához átcsoportosítottunk 1.531 eFt, a munkaadókat terhelő járulékokra 723 eFt, a dologi kiadásokra 813 eFt-ot átcsoportosítottunk.

**„Nyári diákmunka” program** lebonyolítása és elszámolása megtörtént. A tényleges támogatás összege 6.853.842 forint volt, melyhez 116.525 forint önrész társult.

A 041236 Nyári diákmunka – országos közfoglalkoztatási program, kormányzati funkció számon felmerülő kiadásoknak megfelelően módosítottuk az előirányzatokat, így a személyi juttatások 5.868 eFt-ra, a munkaadókat terhelő járulékok 1.027 eFt-ra, a dologi kiadások 76 eFt-ra változtak.

**Felhalmozási célú pénzeszköz átvétel államháztartáson kívülről**

Ajka város Önkormányzatának 141/2019. (V.21.) Kt. határozata alapján a **PRIMER Ajkai Táv-hőszolgáltató Kft.-**től az 1413/7 hrsz-ú ingatlan 12 m² nagyságú területének értékesítéséből származó 1.680.000 forint bevételt elvonja. Az előirányzattal a felhalmozási célú pénzeszköz átvétel államháztartáson kívülről előirányzatot, a kiadási oldalon a központi támogatások tartalékát módosítottuk.

**Intézményi átcsoportosítások**

1. *Címszám:* ***Ajka Városi Óvoda***

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

* Az intézmény szakmai munkafeltételeinek biztosításához tárgyi eszközök, valamint informatikai eszközök beszerzése vált szükségessé, ezért működési intézményfinanszírozásból, a bérleti és lízing díjak előirányzatokból 283 eFt-ot átcsoportosítottunk a felhalmozási intézményfinanszírozáshoz, valamint a beruházási előirányzatokhoz.

***3.*** *Címszám:* ***Városi Intézmények Működtető Szervezete***

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

* Az intézmény szakmai munkafeltételeinek biztosításához tárgyi eszközök, valamint informatikai eszközök beszerzése vált szükségessé, ezért működési intézményfinanszírozásból, a dologi kiadási előirányzatokból 2.707 eFt-ot átcsoportosítottunk a felhalmozási intézményfinanszírozáshoz, valamint a beruházási előirányzatokhoz.

**Támogatásértékű működési bevételek**

* A Veszprém Megyei Kormányhivatal Munkaügyi Központja Ajkai Kirendeltségének támogatása – hosszabb időtartamú közfoglalkoztatásra
* A meghatározott céllal átvett pénzeszközökhöz kapcsolódó kiadások:
* Személyi juttatások 7.137 eFt
* Szociális hozzájárulási adó 1.928 eFt

**összesen 9.065 eFt**

*4.. Címszám:* ***Nagy László Városi Könyvtár és Szabadidő Központ***

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

* Az intézmény szakmai munkafeltételeinek biztosításához tárgyi eszközök, valamint informatikai eszközök, valamint 7 db Ledvande 200W/4000K asszim.LED. reflektor beszerzése vált szükségessé, ezért működési intézményfinanszírozásból, a dologi kiadási előirányzatokból 1.125 eFt-ot átcsoportosítottunk a felhalmozási intézményfinanszírozáshoz, valamint a beruházási előirányzatokhoz.

**Támogatásértékű működési bevételek**

* A Veszprém Megyei Kormányhivatal Munkaügyi Központja Ajkai Kirendeltségének támogatása – hosszabb időtartamú közfoglalkoztatásra
* A meghatározott céllal átvett pénzeszközökhöz kapcsolódó kiadások:
* Személyi juttatások 415 eFt
* Szociális hozzájárulási adó 31 eFt

**összesen 446 eFt**

*7. Címszám:* ***Ajkai Család- és Gyermekjóléti Központ***

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

* Az intézmény szakmai munkafeltételeinek biztosításához kisértékű tárgyi eszközök, valamint a dolgozóknak munkaruha juttatásához vált szükségessé az előirányzatok módosítása. A működési intézményfinanszírozásból 774 eF-ot, felhalmozási intézményfinanszírozáshoz, a személyi juttatásokból 2.446 eFt-ot, a munkaadókat terhelő juttatásokból 428 eFt-ot átcsoportosítottunk a dologi kiadásokhoz.
* Az intézmény az EFOP-3.2.9-16-2016-00053 azonosítószámú projekt megvalósításához kiutalt előleg összegéből 246.013 forintot visszautalt a támogatónak. A személyi juttatások és munkáltató terhelő járulékok terhére az egyéb működési célú támogatások előirányzatát megemeltük 247.000 forinttal.

*8/1. alcímszám* ***Önkormányzat***

* Az 5/I. mellékletben az önkormányzat előirányzatait csoportosítottuk át a kormányzati funkciók között a felmerült működési kiadásoknak megfelelően.
* A fejlesztések **fordított áfa elszámolása** a dologi kiadások között történik, ezért 23.300 eFt-tal megemeltük a dologi kiadások előirányzatát, a felhalmozási előirányzatok terhére.
* A szennyvízelvezetési feladat **áfa elszámolásából** adódóan 2.416 eFt-tal megemeltük a dologi kiadások előirányzatát, a működési bevételekkel együtt.
* Megbízási szerződések alapján az **ajkarendeki lakónegyed kialakításához** szükséges ingatlanok vételárát és a vételárhoz kapcsolódó járulékos költségek megfizetését a vevő vállalta. A felmerült ingatlan vásárlásának kiadásai és bevételek előirányzatát megemeltük 35.767 eFt + 9.657 eFt áfával.
* A **„Fenntartható Energia és Klíma Akcióterv (SECAP) kidolgozása Veszprém megyében”** című projekt keretében a képviselő-terület 145/2018.(VII.27.) Kt. határozatában döntött, hogy a közbeszerzési községekre maximum 250.000 forintot biztosít. A közbeszerzés költsége 125.730 forint, a pályázat keretében 52.739 forint számolható el, a 72.991 forintot önerőként kell elszámolni. Ajka város Önkormányzata 2019. évi költségvetésében az EU pályázatok adódó fenntartási kötelezettség előirányzatából 100.000 forintot átcsoportosítottunk.
* A házi orvosi alapellátásnál szükségessé vált az előirányzatok módosítása a felmerült kiadásoknak megfelelően, a személyi juttatások előirányzatát 4.500 eFt-tal, a munkaadót terhelő járulékok előirányzatát 1.800 eFt-tal növeltük, a dologi kiadások előirányzata terhére.

**Központi támogatások korrekciója** előirányzat terhére átcsoportosításokat hajtottunk végre az alábbi kiadásokra:

* A Táncsics utcai szennyvízvezeték-rendszer kiépítésének előkészítő munkái folyamatban vannak, a kivitelezés indításához szükséges engedélyek megérkezésére várunk. A Bakonykarszt a munkák indítása előtt az ivóvíz kiváltást elkezdte, a szükséges ingatlanok önkormányzati tulajdonba kerültek. A kivitelezés közbeszerzési eljárását elindítottuk. Konkrét kifizetésre az év hátralévő részében várhatóan nem kerülni sor, így a tervezett 120.000 eFt előirányzat felhasználását a 2020. évre ütemeztük át, melynek értékét 140.000 eFt-tal a 14. mellékletben szerepeltetjük.
* 45.000 eFt FC Ajka Kft támogatása az NB II működési feltételeinek biztosítására, szakmai színvonal emelésére, melyet az MLSZ előírásaihoz kell igazítani.
* FC Ajka Kft. részére a tulajdoni hányadnak megfelelően, Ajka város Önkormányzat részéről 3.000 eFt, az FC Ajka Egyesület részéről 3.000 eFt előirányzat a saját tőke hiányának pótlására átadásra kerül.
* A Városi Intézmények Működtető Szervezet Ház szakmai munkafeltételeinek biztosításához 50.935.000 eFt-ot a dologi kiadásokhoz csoportosítottunk át.
* A képviselő-testület a 234/2019. (XI.5.) Kt. határozatában arról döntött, hogy 2019-ben a Csingervölgy Nonprofit Korlátolt Felelősségű Társaság részére törzstőke emelés címén 6.300 eFt-ot, a Csingervölgyért Egyesület részére pénzeszköz átadás címén 700 eFt-ot, 6.000 eFt-ot 2020-ban biztosít.
* A Bakonykarszt Zrt. által bérüzemeltetett eszközök vagyonkezelt vízi közművek felújításához 600 eFt-ot csoportosítottuk át.
* Az Ajkai Temetőfenntartó Kft.-nél szükségessé vált az előirányzatok módosítása a felmerült kiadások fedezetére. A szolgáltatások folyamatos ellátása miatt, 2.000 eFt-tal megemeltük az előirányzatot.

**14. melléklet**

* **Torna-patak - Béke u. gyalogos híd felújítása 8.500 eFt**

A gyalogoshíd rendkívül rossz műszaki állapotban van. A hidak felülvizsgálatát jogszabályi kötelezés alapján folyamatos időközönként elvégezzük. Az utolsó alkalommal történt vizsgálat kimutatta, hogy az érintett híd állapota sürgős beavatkozást igényel, ellenkező esetben a hidat a forgalom elől le kell zárni. A felújítás során a teljes szerkezet, a padozat, korlát cseréjére sort kell keríteni. A tervezett 8.500 eFt előirányzat az elvégzendő feladatokhoz szükséges előirányzatot tartalmazza.

* A Táncsics M. u. és környéke szennyvízvezeték rendszer kiépítésére tervezünk 140.000 eFt előirányzatot 2020. évre történő átcsoportosítása.

*9. Címszám:* ***Ajkai Közös Önkormányzati Hivatal***

**Támogatásértékű működési bevételek**

A **2019. október 13-i Helyi önkormányzati képviselők és polgármesterek, valamint a nemzetiségi önkormányzati képviselők választásának** lebonyolításához az Ajkai Közös Önkormányzati Hivatalhoz 8.822.921 forint támogatásértékű bevétel érkezett (részleteiben Ajka 7.688.590 forint, Halimba 553.405 forint, Öcs 580.926 forint).

Az előirányzattal megemeltük a költségvetés 016010 Országgyűlési, önkormányzati és európai uniós képviselő választásokhoz kapcsolódó tevékenység kormányzati funkcióját, valamint a hivatal dologi kiadásaiból átcsoportosítottunk a feladat önrészeként 83 eFt-ot.

**Kiadás nemek Ajka Halimba Öcs Összesen (eFt-ban)**

* személyi juttatások 5.770 398 401 6.569
* munkaadókat terhelő jár. 1.090 73 75 1.238
* dologi kiadások 912 83 105 1.100

**Mindösszesen 7.772 554 581 8.907**

Az 5/II. mellékletben a hivatal előirányzatait csoportosítottuk át a kormányzati funkciók között a felmerült működési kiadásoknak megfelelően.

***Karbantartási előirányzatok***

Az 5/2019. (II.14.) önkormányzati rendelet 13. § (3) bekezdése alapján 2019 évi jóváhagyott karbantartási előirányzatok intézmények részére történő átadását az 5. és az 5/A. mellékletben részletezzük.

A költségvetés és zárszámadás előterjesztéséhez kapcsolódó mérlegek tartalmának és mellékleteinek meghatározásáról szóló 25/2005. (VII.13.) rendelet 2. § (2) bekezdésére figyelemmel a 2., 2/A., 3., 4., 5., 5/A., 6., 6/A., 7., 8., 12., 14. mellékletek kerültek módosításra és kiegészítésre.

**A j k a, 2019. november 29.**

**Dr. Jáger László**

**címzetes főjegyző**